**ԱՄՓՈՓԱԹԵՐԹ**

«**Հայաստանի Հանրապետության 2023 թվականի պետական բյուջեի մասին» օրենքում վերաբաշխում, փոփոխություններ և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու ու Պաշտպանության նախարարությանը թույլտվություն տալու մասին**» **ՀՀ կառավարության որոշման նախագծի (այսուհետ Նախագիծ) առնչությամբ շահագրգիռ պետական մարմինների կողմից ներկայացված առաջարկությունների վերաբերյալ**

|  |  |
| --- | --- |
| **1.ՀՀ արդարադատության նախարարություն** | 21.02.2023թ. |
| N /27.4/8979-2023 |
| 1. Նախագծի նախաբանում «19-րդ հոդվածի 3-րդ կետի» բառերն անհրաժեշտ է փոխարինել «19-րդ հոդվածի 3-րդ մասի» բառերով` նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջները, որոնց համաձայն` օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների: Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի:
2. Նախագծի 1-ին կետով նախատեսվում է փոփոխություններ կատարել Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման N N3, 4, 5, 9, 9.1 և 10 հավելվածներում, մինչդեռ N10 հավելվածում կատարվող փոփոխությունների վերաբերյալ հավելված նախագծին կից ներկայացված չէ:
 | Ընդունվել է, Նախագիծը խմբագրվել է: |
| **2.ՀՀ ֆինանսների նախարարություն** | 23.02.2023թ. |
| N 01/34-1/3296-2023 |
| Ի պատասխան Վարչապետի աշխատակազմի ղեկավարի ս.թ. փետրվարի 20-ի N 02/16.4/5968-2023 գրության՝ կապված ««Հայաստանի Հանրապետության 2023 թվականի պետական բյուջեի մասին» օրենքում վերաբաշխում, փոփոխություն և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփո­խություններ և լրացումներ կատարելու ու պաշտպանության նախարարությանը գումար հատկացնելու մասին» ՀՀ կառավարության որոշման նախագծի հետ, հայտնում ենք, որ դիրքորոշումը ներկայացվել է հույժ գաղտնի գրությամբ:  | Ընդունվել է ի գիտություն: |